**Noapte de poveste**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era târziu, se ascundea lumina

De zidul în tãcere îmbrãcat,

O iederã ce-acoperea grãdina,

Pânã pe turnul gros s-a înãlțat

Şi brazii, strãjuind curtea bãtrânã,

Sub cerul greu încet se legãnau,

Stele vibrau ca apa în fântânã,

De lanțul ruginit se agãțau.

O pasãre pe ramuri se coboarã

Şi ochii ei ca luna se aprind...

Ecoul slab pãdurea înconjoarã

Şi se opreşte-n geamul cel livid.

Douã statui se-mbrãțişeazã-n tainã

Pe banca presãratã cu poveşti,

Coboarã luna pe a nopții hainã,

Pe umerii pictați cu epoleți

Şi -o adiere caldã se desprinde,

Copacul de la geam a înviat

Şi ramurile groase îşi întinde

De-ți pare-a fi un zeu înaripat!

În foşnet slab pe muzicã vibreazã

Frunzele mici din iedera tãcutã,

Statui de foc în linişte danseazã

Sub draperia nopții descusutã.

Urmele lui pantofii mici îndrumã

Pe piatra aşezatã pe alei,

Ecoul amintirilor rãsunã,

Ochii de-argint aprind în zãri scântei.

Când zorii reci se-aprind ca o chemare,

Douã statui din nou au împietrit

Iar rãsãritul pare-o vrãjitoare,

Castelul tot deodat-a amuțit

Şi brazii îşi ascund umbra bolnavã

În colțul unui zid înfrigurat,

Castelul gol îți pare o epavã

Pe care plânge timpul resemnat

Şi numai noaptea totul prinde viațã,

Povestea se reia de la-nceput...

Cu doi îndrãgostiți şi o romanțã

Ce se rotesc sub cerul nevazut!

Povestea lor a fost descoperitã...

Trãia cândva o fatã de-mpãrat

Ce a murit fiind îndrãgostitã

Pentru vecie de un biet soldat

Care-ntr-o zi a fost trimis pe mare

Topindu-se prin valurile reci

Iar ochii ei, pierduți în depãrtare,

Au împietrit de dorul lui pe veci.

Douã statui se-mbrãțişeazã-n tainã

Pe banca presãratã cu poveşti,

Coboarã luna pe a nopții hainã

Pe umerii pictați cu epoleți.

Gabriela Ryelle Panait